text: Pas på tricktyveri ved Black Friday
  27 november 2015 kl. 11.47
  Sydøstjyllands Politi advarer imod tricktyve på Black Friday. 
  Butikkerne kickstarter fredag julehandlen med årets ”Black Friday”. Og derfor vil mange mennesker være samlet i julepyntede forretninger og shopping-centre. Aftenen skal forhåbentlig ikke ødelægges af tricktyverier, og derfor opfordrer Sydøstjyllands Politi til, at man holder øje med tasken, pungen og ens andre værdigenstande.
  - Vi har i den seneste tid oplevet tricktyverier af forskellig art, og derfor er budskabet: Vær opmærksom! Tricktyvene optræder på mange forskellige måder, og et af dem er, når mange mennesker er samlet på gader og stræder til julehandlen – for så har de gode vilkår, siger Steen Edeling, som er politiinspektør hos Sydøstjyllands Politi.
  Sydøstjyllands Politi oplyser, at tricktyverier kan foregå på flere forskellige måder; og overordnet kan man sige, at tricktyven typisk forsøger at forvirre dig og aflede din opmærksomhed.
  